钦定古今图书集成/方舆汇编/职方典/第1472卷 > 临安府公署考 通志
## 钦定古今图书集成/方舆汇编/职方典/第1472卷 > 临安府公署考 通志

本府

临安府治　。明洪武二十二年，通判许萃建。成化二年，知府锺英重修。万历四年，知府昌应时增修。

皇清康熙二十七年，知府黄明重建。

建水州治　在城内府东南。明洪武十五年，知州张大本建。后因兵燹。

皇清康熙七年，知州李滪迁移东南隅

吏目署　在州治东南隅。

“提学道行台　” 即州旧署。

礼宾亭　在州东北虎街。弘治十五年建，今废。翠屏公馆　在州东北五十里。嘉靖六年兵备副使戴书建。

曲江公馆　，嘉靖六年兵备副使戴书建。曲江驿　，永乐十九年驿丞何俊建，顺治十八年裁

箐口关巡检司　在曲江北。永乐五年设。有官吏弓兵。

总镇府　，在北门内，原察院行台。

《中营游府　》在城南，乡绅祁“上” 合住宅。

左营游府　在城东北，乡绅曹宗载住宅。右营游府　在城西，指挥钱崇时住宅。

中营守备　：在城南，乡绅朱国应住宅。

左营守备　：在城西杨乡绅住宅。

右营守备　：在城南，乡绅李宗琮住宅。

外州县

石屏州治　：在州城内，明洪武十六年建。

皇清康熙十年，知州刘维世重修。按《州志》：正堂三间。

川堂五间，后堂三间，左右公廨各七间，谯楼三间，仪门三间，住房五间，厢房六间，土地庙、寅宾馆俱在仪门外。禁狱在仪门内。旌善亭、申明亭俱在州前。分司在东厢，明弘治四年建。今有房六间，修为庄仓。内预备仓、外预备仓，育贤仓、宝秀义仓，五亩义仓，今俱废。东门义仓，旧止三间。北门军仓，见收圈拨田租。仪仗库川堂左吏目署　正厅、后厅住房各三间，仪门三间，马房一间，厨房一间。

宝秀巡检司　正厅三间，大门一间，住房三间。宝秀驿丞衙　在州城内。

铁冶所　在旷野

河泊所　在“小水” ，今俱废。

养济院　在城内

演武厅　在北郊。今俱废。

阿迷州治　在城内，明洪武十六年建。

皇清康熙十年，傅国瑗重建。按《州志》，明宣德年建兵

燹无存。至己丑年，知州刘誉重建。大门三间，土地祠三间，仪门三间，大堂三间，左仓三间，右库三间，东西书吏房各三间，川堂三间，三堂三间，主房三间，厢房各三间。东有轩，轩前有小池，有亭。

吏目署　按《州志》：在州署大门内东首。大门一间，二门一间，大堂三间，主房三间，厢房二间，宁州治　在城内，明洪武十六年建。

皇清康熙五年，知州严敬迁建。二十六年，知州金鸣

凤增修按《州志》：“大堂五间，东西廊各五间，川堂三间，觐光楼三间，厢房各三间，住楼五间，厢楼各三间，寝室三间，戒石亭一座，仪门三间，左右角门一间，大门三间，左土地祠，右禁狱，前迎宾馆，左旌善亭，右申明亭，龙亭库，育贤仓，祭器库，预备仓。”

同知署　按《州志》：在大堂左。大堂三间，厢房各三间，堂后倒八尺三间，内宅三间，厢厨全。吏目署　按《州志》：在大堂右，堂。宅同左署。以上各署，明洪武年建。后于康熙元年，州牧丁天辉建大堂三间，后楼三间。三年，州牧曹诚修建左廊六间。五年，州牧严敬移建州治东。

通海县治　在城内，明洪武十五年建。明末焚毁，侨寓民居。按《县志》，旧在城内正堂、川堂、后堂、左右公廨、谯楼、仪门、住房、厢房、园池、亭榭。仪门外建土地祠、寅宾馆，谯楼外建旌善亭、申明亭。今俱毁，权住武弁衙门。

典史衙　按《县志》：旧在县署谯楼内，正厅、后厅住房各三间，仪门一间，今废。寄居民房。

驿丞衙　按《县志》，旧在县城东，今裁。

阴阳学　医学　按《县志》俱在县侧，今裁。河西县治　在城内，明洪武十五年建。

皇清康熙十年，知县邓苑重修。二十五年，知县李维

藩增修。按《县志》：“仪门三间，大堂三间，左仓房六间，右班房二间，川堂三间，右书吏房三间。由川堂侧南入，楼房三间，东西房各三间，宅右花厅三楹，书房一间，鱼池一，前耳房一间。大门内土地祠三间，监房三间。”

捕厅署　按《县志》：大门一间，正堂三间，耳房一间，内宅三间，耳房一间，客座一间。

嶍峨县治　在城内，明洪武十四年建。

皇清康熙二十五年，知县吴懋英增建。按《县志》，大门

三间：西班房一间，土地祠一座，仪门五间，监狱一间，仓房一间，大堂五间，东西仓房两间，两厢房六间，后厢房两间，宅门一座，正房五间，两厢

房六间，西厅三间，书房一间，厨房三间，马房三间，箭场一道，菜园一圃。东仓三间，筇川仓房三间，库房，无。

典史署　按《县志》：大门一座，正厅三间，后楼三间，厨房二间，马房一间。

巡检司署　按《县志》：大门一间，仪门三间，正厅三间，后堂三间，厢房两间，马房一间。

蒙自县治　在城内，明洪武十五年建。按《县志》：大堂三间，堂右库房二间，今废。六房号舍六间，戒石坊一座，土地祠一间，仪门三间，迎宾馆三间，在仪门外左，今废。监禁一所，在仪门外右。大门三间，旧有谯楼，今废。旌善申明亭，今废。二堂三间，堂左客厅三间，茶房一间，厦房五间，马房三间，内书房二层内宅楼房三间，左右廊房六间，厨房三间。外官仓二所在县左右。收贮捐输、捐纳等谷。

县丞衙　按《县志》，“在县东” ，今废。

典史衙　按《县志》，在县东南隅，典史邹廷崧建。巡检司治　按《县志》，在县北七十里箐口，永乐间建，后迁于倘甸，今废。

养济院　按《县志》，“明万历间，知县李时用建，李国用重修。” 今改建城北。

义仓　按《县志》：“在治东隅，即桂香殿也。田共大小三十路，额租三百三十两，额粮一石七斗，秋冬两季放给孤贫。”

新平县治　在城内。明万历十九年建。按《县志》：大门三间，西班房一间，土地祠一间，仪门三间，监禁一间，大堂五间，东西两厢，仓房二堂五间，内宅门一座，主楼三间，马房三间，书房三间，花厅三间。内宅东西各三间，菜园一圃。

典史署　按《县志》：大门一间，正厅三间，后楼三间，厨房三间，马房一间。

巡检司署　按《县志》：在扬武坝土城内，去县九十里。旧制，通判一，推官一，照磨一，俱在府治内。州一在新化城内。巡检司三，一在曲陀，一在伽罗关，一在箐口关。驿七：一在曲江，一在新建，一在宝秀，一在阿迷，一在矣马硐，一在罗台，一在通海。税课司，一在府城。阴阳医学皆全，今俱废。明制，旧设一卫，指挥二守御千户所。

皇清顺治十六年，改为守备千总。临安卫在府城。《通》

《海御》在通海。《新安御》在府东南。康熙六年裁。今俱废。。